ΚΟΙΝΗ ΘΕΣΗ (EK) αριθ. 5/95

η οποία καθορίστηκε από το Συμβούλιο της 23ης Ιανουαρίου 1995

για τη θέσπιση του κανονισμού (ΕΚ) αριθ. . . ./95 του Συμβουλίου της . . . για ενέργειες υπέρ των τροπικών δασών

(95/C 160/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 130 Σ και 130 X,

την πρόταση της Επιτροπής (1),

Ενεργώντας σύμφωνα με τη διαδικασία του άρθρου 189 Γ της συνθήκης (2),

Έχοντας υπόψη τη γνώμη της Οικονομικής και Κοινωνικής Επιτροπής (3),

Εκτιμώντας:

ότι η ανακοίνωση της Επιτροπής προς το Συμβούλιο της 16ης Οκτωβρίου 1989 «Η διατήρηση των τροπικών δασών: ο ρόλος της Κοινότητας» (4), καθόρισε τους γενικούς προσανατολισμούς για τις ενέργειες της Κοινότητας στον τομέα αυτόν 7

ότι το ψήφισμα του Συμβουλίου Υπουργών Συνεργασίας για την Ανάπτυξη της 29ης Μαΐου 1990 «Τροπικά δάση: αναπτυξιακές πλευρές» έθεσε τη βάση για τη χρησιμοποίηση αναπτυξιακών μέσων στη διατήρηση των τροπικών δασών 7

ότι σε πολλά κοινοβουλευτικά ψηφίσματα το Ευρωπαϊκό Κοινοβούλιο εξέφρασε ανησυχία για την καταστροφή των τροπικών δασών και για τις συνέπειες για τους κατοίκους των δασών 7

ότι το Ευρωπαϊκό Συμβούλιο του Δουβλίνου του Ιουνίου 1990 ζήτησε την εκπόνηση προγράμματος δράσης προκειμένου να αντιμετωπισθεί η απειλή κατά των τροπικών δασών 7

ότι η Κοινότητα και τα κράτη μέλη αυτής υιοθέτησαν τη Διακήρυξη του Ρίο για τα Δάση, το πρόγραμμα δράσης Agenda 21 και τη σύμβαση που αφορά τη βιολογική ποικιλομορφία και τις κλιματολογικές αλλαγές 7

ότι οι ενέργειες της Κοινότητας υπέρ των τροπικών δασών εντάσσονται στο πλαίσιο της γενικής πολιτικής της για τη διατήρηση των δασών 7

ότι η Κοινότητα σκοπεύει να διευρύνει τις ενέργειές της για να προωθήσει τη διατήρηση των τροπικών δασών με κάθε κατάλληλο μέσο, στο πλαίσιο της πολιτικής της για το περιβάλλον και της νέας πολιτικής συνεργασίας για την ανάπτυξη, όπως ορίζεται στα άρθρα 130 Υ έως 130 Ω και επόμενα της συνθήκης 7

ότι, λόγω των ειδικών τους γνώσεων, οι κάτοικοι των δασών παίζουν πρωταρχικό ρόλο στη διαχείριση του περιβάλλοντος, ιδιαίτερα όσον αφορά τη διατήρηση των τροπικών δασών 7

ότι η οικολογική κατάσταση των τροπικών δασών και οι σχετικές κοινωνικοοικονομικές συνθήκες διαφέρουν από περιοχή σε περιοχή και από χώρα σε χώρα 7

ότι η ανάληψη κοινοτικής δράσης, συμπληρωματικά προς τις ενέργειες των κρατών μελών, θα επιτρέψει την καλύτερη υλοποίηση των επιδιωκομένων στόχων 7

ότι θα ήταν χρήσιμο να υπάρξουν συμπληρωματικά χρημαδοτικά μέσα στη διάθεση της Κοινότητας για να στηρίξει τη διατήρηση και μακρόπνοη ανάπτυξη των δασών 7

ότι απαιτείται η κατάλληλη χρηματοδότηση για τις ενέργειες που αναφέρονται στον κανονισμό αυτό 7

ότι ποσό 150 εκατομμυρίων Ecu κρίνεται αναγκαίο για την υλοποίηση των δράσεων που προβλέπονται από τον παρόντα κανονισμό για μια αρχική περίοδο τριών ετών (1995-1997) 7

ότι το Συμβούλιο θα εξετάσει πριν από τα τέλη του 1997 τους μηχανισμούς για τη χρηματοδότηση, από το 1998 και εξής, των ενεργειών υπέρ των τροπικών δασών, λαμβάνοντας υπόψη τα αποτελέσματα της ενδιάμεσης εξέτασης της Τέταρτης Σύμβασης AKE-EOK και τη σχεδιαζόμενη αναθεώρηση του κανονισμού-πλαισίου όσον αφορά τη συνεργασία με τις αναπτυσσόμενες χώρες της Ασίας και της Λατινικής Αμερικής 7

ότι πρέπει να καθοριστούν κανόνες εφαρμογής, και ιδίως η μορφή της δράσης, οι δικαιούχοι της βοήθειας και οι διαδικασίες λήψεως αποφάσεων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η Κοινότητα στηρίζει ενέργειες για την προαγωγή της διατήρησης και της μακρόπνοης διαχείρισης των τροπικών δασών και της βιολογικής ποικιλομορφίας σύμφωνα με τα κριτήρια και τις διαδικασίες που προβλέπονται στον παρόντα κανονισμό.

Άρθρο 2

Για τους σκοπούς του παρόντος κανονισμού:

1. Ως «τροπικά δάση» ορίζονται εκείνα τα φυσικά και ημιφυσικά τροπικά ή υποτροπικά δασικά οικοσυστήματα σε περιοχές τόσο με ξηρό όσο και με υγρό κλίμα. Οι εν λόγω περιοχές βρίσκονται στις τροπικές και υποτροπικές ζώνες που συμπεριλαμβάνονται μεταξύ του 30ού βορείου και του 30ού νοτίου παραλλήλου.

2. Ο όρος «διατήρηση» θεωρείται ότι περιλαμβάνει όλες τις ενέργειες για τη διαφύλαξη και αποκατάσταση των τροπικών δασών και ειδικά τις ενέργειες εκείνες οι οποίες αποσκοπούν στο να διαφυλάξουν ή να αποκαταστήσουν τη βιολογική ποικιλομορφία, μαζί με τις φυσικές οικολογικές λειτουργίες, του εν λόγω δασικού οικοσυστήματος, ενώ παραλλήλως διασφαλίζουν κατά το δυνατόν, τόσο προς το παρόν όσο και για το μέλλον, τα μεγάλα οφέλη από τη χρήση τους για την ανθρωπότητα και ιδιαίτερα για τους κατοίκους των δασών.

3. Με τον όρο «μακρόπνοη δασική διαχείριση» νοείται η προγραμματισμένη χρησιμοποίηση των δασών και δασικών γαιών κατά τρόπο συμβατό, και με ρυθμούς που διατηρούν, τη βιολογική ποικιλομορφία, την παραγωγικότητα, τη δυνατότητα αναπαραγωγής και τη ζωτικότητά τους, καθώς και τη δυνατότητά τους να πληρούν στο παρόν και το μέλλον, οικολογικές οικονομικές και κοινωνικές λειτουργίες σε τοπικό, εθνικό και παγκόσμιο επίπεδο, χωρίς ανεπιθύμητες συνέπειες για άλλα οικοσυστήματα.

4. Με τον όρο «μακρόπνοη ανάπτυξη» νοείται η βελτίωση της ποιότητας ζωής και της ευημερίας του ενδιαφερομένου πληθυσμού εντός των δυνατοτήτων του οικοσυστήματος, με τη διατήρηση των φυσικών πόρων και της βιολογικής ποικιλομορφίας τους προς όφελος των σημερινών κατοίκων και των μελλοντικών γενεών.

5. Με τον όρο «κάτοικοι των δασών» νοούνται οι αυτόχθονες ομάδες πληθυσμού οι οποίες είναι οργανωμένες σε φυλές και κατοικούν στα δάση ή προβάλλουν τα δάση ως κατοικία τους, καθώς και κάθε άτομο που ζει εντός ή πλησίον των δασών και που παραδοσιακά εξαρτάται άμεσα, και σε μεγάλο βαθμό, από αυτά.

Άρθρο 3

1. Η Κοινότητα, βάσει του παρόντος κανονισμού, παρέχει χρηματοδοτική στήριξη ή τεχνική εμπειρογνωμοσύνη για ενέργειες που στηρίζουν και ενθαρρύνουν τις προσπάθειες των αναπτυσσομένων χωρών και των περιφερειακών τους οργανισμών για τη διατήρηση και τη μακρόπνοη διαχείριση των τροπικών τους δασών, στο πλαίσιο της μακρόπνοης ανάπτυξης των εν λόγω χωρών και περιοχών.

2. Στους δικαιούχους της βοήθειας και συμμετέχοντες στη συνεργασία περιλαμβάνονται κράτη, περιοχές και υπερπόντιες χώρες, αλλά και τοπικές αρχές, περιφερειακές οργανώσεις, δημόσιες υπηρεσίες, τοπικές και παραδοσιακές κοινότητες, ιδιωτικές βιομηχανίες και φορείς, καθώς και συνεταιρισμοί, μη κυβερνητικές οργανώσεις και σωματεία των κατοίκων των δασών που συμπεριλαμβάνουν τη διατήρηση των τροπικών δασών μεταξύ των δεδηλωμένων στόχων τους ή των τακτικών δραστηριοτήτων τους.

3. Ιδιαίτερη προσοχή δίνεται σε ενέργειες υπέρ της διατήρησης των δασών τα οποία θεωρούνται ιδιαίτερης σημασίας για τοπικές εξελίξεις όπως η προστασία των λεκανών απορροής, η πρόληψη της διάβρωσης των εδαφών και η αποκατάσταση υποβαθμισμένων περιοχών, καθώς και για παγκόσμιες εξελίξεις, όπως οι κλιματολογικές μεταβολές και οι απώλειες βιολογικής ποικιλομορφίας.

Άρθρο 4

1. Η σειρά προτεραιότητας μεταξύ των ειδικών ενεργειών καθορίζεται ανάλογα με τις ανάγκες κάθε χώρας, όπως ανακύπτει από τις περιφερειακές και εθνικές αναπτυξιακές και περιβαλλοντικές πολιτικές για τα δάση, καθώς και σύμφωνα με τις κοινοτικές προτεραιότητες στον τομέα της συνεργασίας. Ωστόσο, ιδιαίτερη προσοχή δίνεται στις ενέργειες εκείνες που προάγουν:

α) τη διατήρηση των πρωτογενών τροπικών δασών και της βιολογικής ποικιλομορφίας τους και ανανέωση των κατεστραμμένων τροπικών δασών, με την ταυτόχρονη ανάλυση των υποκειμένων αιτιών αποψίλωσης των δασών, λαμβάνοντας υπόψη τις διαφορές μεταξύ χωρών και περιοχών και τα μέτρα για την αντιμετώπιση των φαινομένων αυτών 7

β) τη μακρόπνοη διαχείριση των δασών που προορίζονται για την παραγωγή ξυλείας και άλλων προϊόντων, εξαιρουμένης όμως της υλοτόμησης για εμπορικούς λόγους στα πρωτογενή τροπικά δάση, εκτός εκείνης που έχει κοινοτική βάση, είναι μικράς κλίμακας, δεν βλάπτει από περιβαλλοντική άποψη και συνιστά κατάλληλη δασική διαχείριση 7

γ) τον προσδιορισμό συστημάτων πιστοποίησης της ξυλείας που παράγεται στα τροπικά δάση κατά τρόπο συμβατό με τη μακρόπνοη διαχείριση των δασών ως τμήματος σχεδιαζομένων διεθνώς εναρμονισμένων συστήματων πιστοποίησης για την ξυλεία και τα προϊόντα ξυλείας παντός είδους 7

δ) τη συμμετοχή των κατοίκων των δασών στον εντοπισμό, σχεδιασμό και την εφαρμογή των ενεργειών 7

ε) τη δημιουργία υποδομής, ώστε να αντιμετωπισθούν οι ανάγκες για κατάρτιση του τοπικού πληθυσμού, δασοκόμων και δασοπόνων, για νομοθεσία, για αναβάθμιση της πολιτικής και κοινωνικής στήριξης και ενδυνάμωση των θεσμών και για οργανώσεις και σωματεία που δραστηριοποιούνται υπέρ της διατήρησης των δασών 7

στ) τη διαμόρφωση ερευνητικής πολιτικής στους τομείς της στρατηγικής και της προσαρμογής ώστε να υπάρξουν οι απαραίτητες γνώσεις για τη διατήρηση και μακρόπνοη διαχείριση των δασών, καθώς και την εφαρμογή δραστηριοτήτων παρακολούθησης των ερευνών στο πλαίσιο έργων και προγραμμάτων 7

ζ) την ανάπτυξη ζωνών ανάσχεσης για να βοηθηθεί η διατήρηση ή η ανανέωση των τροπικών δασών, οι οποίες εντάσσονται στο πλαίσιο ευρυτέρου σχεδίου χρησιμοποίησης της γης 7

η) ανάπτυξη και εφαρμογή εθνικών σχεδίων διαχείρισης των δασών που έχουν στόχο τη διατήρηση των τροπικών δασών και την προώθηση της μακρόπνοης εκμετάλλευσης της ξυλείας και άλλων δασικών πόρων.

2. Πριν από κάθε ενέργεια που εντάσσεται στο πλαίσιο του κανονισμού αυτού, η Επιτροπή απαιτεί έκθεση με θέμα τον οικολογικό, κοινωνικό, οικονομικό και πολιτιστικό αντίκτυπο, με ειδικούς στόχους ποιοτικού ή ποσοτικού χαρακτήρα. Όταν είναι δυνατό, στην εκτίμηση των ενεργειών αυτών συμμετέχουν οι κάτοικοι.

3. Όσον αφορά τις διάφορες επιμέρους κοινοτικές πολιτικές οι οποίες έχουν άμεσο αντίκτυπο στη διατήρηση των τροπικών δασών, η Επιτροπή διαμορφώνει και εφαρμόζει τα απαραίτητα μέτρα, ώστε να μην υπάρχει αρνητικός αντίκτυπος από την πολιτική που ακολουθείται ή σχεδιάζεται και, όταν είναι δυνατόν, να συμβάλλει στη διατήρηση των τροπικών δασών.

4. Οι ενέργειες που εκτελούνται στο πλαίσιο του κανονισμού αυτού, στηρίζουν και συντονίζονται με τα εθνικά και διεθνή προγράμματα και με τις ενέργειες που αφορούν τη διατήρηση των τροπικών δασών, όπως το Πρόγραμμα Δράσης για τα Τροπικά Δάση και το Διεθνή Οργανισμό Τροπικής Ξυλείας, υπό τον όρο ότι τα εν λόγω προγράμματα και ενέργειες συμβιβάζονται με τις αρχές και τους στόχους του παρόντος κανονισμού.

5. Οι εργασίες εκτελούνται κατά το δυνατόν μέσω περιφερειακών οργανισμών και διεθνών προγραμμάτων συνεργασίας, και στο πλαίσιο σφαιρικής πολιτικής για τη διατήρηση των δασών.

Άρθρο 5

Επιδιώκεται η συγχρηματοδότηση με τα κράτη μέλη, ή με πολυμερείς περιφερειακούς ή άλλους οργανισμούς, μέσω στενότερου συντονισμού. Στο μέτρο του δυνατού, διατηρείται ο κοινοτικός χαρακτήρας της βοήθειας.

Άρθρο 6

Η κοινοτική χρηματοδότηση παρέχεται με τη μορφή μη επιστρεπτέων χορηγήσεων.

Άρθρο 7

1. Η κοινοτική χρηματοδότηση των δράσεων που αναφέρονται στο άρθρο 3 θα καλύπτει αρχική περίοδο τριών ετών (1995-1997). Το συνολικό ποσό που κρίνεται απαραίτητο για την εφαρμογή των δράσεων αυτών κατά την προαναφερόμενη περίοδο ανέρχεται σε 150 εκατομμύρια Ecu.

2. Η αρμόδια για τον προϋπολογισμό αρχή θα καθορίσει τις διαθέσιμες για κάθε οικονομικό έτος πιστώσεις, λαμβάνοντας υπόψη τις αρχές της καλής δημοσιονομικής διαχείρισης που αναφέρονται στο άρθρο 2 του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων.

Άρθρο 8

1. Η χρηματοδοτική και τεχνική βοήθεια μπορεί να καλύπτει όλα τα έξοδα σε ξένο νόμισμα και τα επιτόπια έξοδα για την εκτέλεση σχεδίων και προγραμμάτων, συμπεριλαμβανομένων, όταν είναι αναγκαίο, και ολοκληρωμένων προγραμμάτων ή κλαδικών σχεδίων.

2. Σε ιδιαίτερες περιπτώσεις ενδέχεται να καλύπτονται και τα έξοδα συντήρησης και λειτουργίας που αφορούν εργασίες οικονομικής συνεργασίας, κατάρτισης και ερευνητικών προγραμμάτων, αναπτυξιακών σχεδίων και προγραμμάτων. Εντούτοις, εκτός από τα προγράμματα κατάρτισης και έρευνας, τα έξοδα αυτά καλύπτονται κατά γενικό κανόνα μόνο κατά τη φάση έναρξης των εργασιών και με σταδιακά φθίνοντα ποσά στη συνέχεια.

3. Καταβάλλονται συστηματικές προσπάθειες για την εξεύρεση συνεισφορών, ιδίως σε χρηματική μορφή, από τους εταίρους (χώρες, τοπικές κοινότητες, επιχειρήσεις, μεμονωμένους δικαιούχους) εντός των ορίων των δυνατοτήτων τους και ανάλογα με το χαρακτήρα κάθε ενέργειας.

4. Δεν διατίθεται κοινοτική χρηματοδότηση για την πληρωμή φόρων, δασμών και τελών.

5. Το κόστος των μελετών και η βραχυπρόθεσμη ή μακροπρόθεσμη χρήση εμπειρογνωμόνων για την υποστήριξη των δικαιούχων και της Επιτροπής στο σχεδιασμό γενικών πολιτικών, τον προσδιορισμό και προπαρασκευή των εργασιών, καθώς και στην παρακολούθηση και αξιολόγησή τους, καλύπτεται συνήθως από κοινοτικά κεφάλαια, είτε ως μέρος της χρηματοδότησης μεμονωμένων εργασιών είτε ξεχωριστά.

Άρθρο 9

1. Η συμμετοχή σε διαγωνισμούς και προμήθειες και άλλες συμβάσεις είναι ανοικτή επί ίσοις όροις σε όλα τα φυσικά και νομικά πρόσωπα των κρατών μελών.

2. Όσον αφορά τη χρηματοδοτική και τεχνική βοήθεια, η συμμετοχή αυτή επεκτείνεται συνήθως στη δικαιούχο χώρα, και μπορεί να επεκταθεί κατά περίπτωση και σε άλλες αναπτυσσόμενες χώρες.

3. Σε εξαιρετικές και πλήρως αιτιολογημένες περιπτώσεις επιτρέπεται η συμμετοχή άλλων χωρών καταγωγής για συγκεκριμένα μέρη των προγραμμάτων.

Άρθρο 10

Τα σχέδια και προγράμματα για τα οποία η κοινοτική χρηματοδότηση υπερβαίνει τα δύο εκατομμύρια Ecu για κράτη AKE και το ένα εκατομμύριο Ecu για τις χώρες της Ασίας και της Λατινικής Αμερικής, καθώς και κάθε ουσιώδης τροποποίηση, η οποία υπερβαίνει το 20 % του ποσού που είχε αρχικά συμφωνηθεί, εγκρίνονται σύμφωνα με τη διαδικασία που καθορίζεται στο άρθρο 11 παράγραφος 2.

Άρθρο 11

1. Η Επιτροπή διαχειρίζεται τις δραστηριότητες που αφορούν τη συνεργασία για τα τροπικά δάση.

2. Η Επιτροπή επικουρείται, εφόσον χρειάζεται, από τη συσταθείσα βάσει του άρθρου 15 του κανονισμού (EOK) αριθ. 443/92 του Συμβουλίου της 26ης Φεβρουαρίου 1992 περί χρηματοδοτικής και τεχνικής βοήθειας καθώς και οικονομικής συνεργασίας με τις αναπτυσσόμενες χώρες της Λατινικής Αμερικής και της Ασίας (1) επιτροπή ή από την επιτροπή που έχει συσταθεί βάσει του άρθρου 21 της εσωτερικής συμφωνίας για τη χρηματοδότηση και τη διαχείριση της κοινοτικής βοηθείας δυνάμει της Τέταρτης Σύμβασης AKE-EOK (2).

3. Ο εκπρόσωπος της Επιτροπής υποβάλλει στην επιτροπή σχέδιο των μέτρων που πρέπει να ληφθούν. Η Επιτροπή διατυπώνει τη γνώμη της επί του σχεδίου εντός προθεσμίας, την οποία μπορεί να καθορίσει ο πρόεδρος, ανάλογα με το επείγον του θέματος. Η γνώμη λαμβάνεται με την πλειοψηφία που ορίζεται στο άρθρο 148 παράγραφος 2 της συνθήκης στην περίπτωση αποφάσεων τις οποίες το Συμβούλιο οφείλει να λάβει μετά από πρόταση της Επιτροπής. Οι ψήφοι των αντιπροσώπων των κρατών μελών στην επιτροπή σταθμίζονται σύμφωνα με τα όσα ορίζονται στο άρθρο αυτό. Ο πρόεδρος δεν λαμβάνει μέρος στην ψηφοφορία.

Η Επιτροπή λαμβάνει τα προβλεπόμενα μέτρα εφόσον είναι σύμφωνα με τη γνώμη της επιτροπής.

Εάν τα προβλεπόμενα μέτρα δεν είναι σύμφωνα με τη γνώμη της επιτροπής ή εάν δεν εδόθη γνώμη, η Επιτροπή υποβάλει αμελλητί στο Συμβούλιο πρόταση σχετικά με τα ληπτέα μέτρα. Το Συμβούλιο αποφασίζει με ειδική πλειοψηφία.

Εάν, μετά τη λήξη προθεσμίας ενός μηνός, το Συμβούλιο δεν έχει αποφασίσει, τα προτεινόμενα μέτρα λαμβάνονται από την Επιτροπή.

Άρθρο 12

Η Επιτροπή υποβάλλει ετήσια έκθεση στο Ευρωπαϊκό Κοινοβούλιο και στο Συμβούλιο στην οποία εκτιμάται η εφαρμογή του παρόντος κανονισμού. Η εν λόγω έκθεση παρουσιάζει τα αποτελέσματα από την εκτέλεση του προϋπολογισμού όσον αφορά τις αναλήψεις υποχρεώσεων και τις πληρωμές, καθώς και τα σχέδια και προγράμματα που χρηματοδοτήθηκαν κατά τη διάρκεια του έτους. Η έκθεση περιλαμβάνει, κατά το μέτρο του δυνατού, πληροφορίες σχετικά με τα κεφάλαια που διετήθησαν σε εθνικό επίπεδο κατά τη διάρκεια του ίδιου οικονομικού έτους. Επίσης αναφέρει ειδικές πληροφορίες (επιχειρήσεις, εθνικότητα κ.λπ.) όσον αφορά τις συμβάσεις που συνάπτονται για την εφαρμογή των σχεδίων και προγραμμάτων.

Εκθέσεις αξιολόγησης υποβάλλονται στην επιτροπή που αναφέρεται στο άρθρο 11.

Άρθρο 13

Ο παρών κανονισμός εφαρμόζεται με συνέπεια προς τις γενικές αρχές που καθορίζονται στον κανονισμό (EOK) αριθ. 443/92 και στην Τέταρτη Σύμβαση AKE-EOK, και με κοινά κριτήρια για όλες τις φάσεις του σχεδίου, από τον προσδιορισμό έως την αξιολόγηση.

Άρθρο 14

Ο παρών κανονισμός αρχίζει να ισχύει την πρώτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται έως τις 31 Δεκεμβρίου 1997.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

. . .

Για το Συμβούλιο

Ο Πρόεδρος

(1) ΕΕ αριθ. C 78 της 19. 3. 1993, σ. 8, και ΕΕ αριθ. C 201 της 23. 7. 1994, σ. 15.

(2) Γνώμη του Ευρωπαϊκού Κοινοβουλίου της 29. 10. 1993 (ΕΕ αριθ. C 315 της 22. 11. 1993, σ. 644), κοινή θέση του Συμβουλίου της . . . (δεν δημοσιεύθηκε ακόμα στην Επίσημη Εφημερίδα) και απόφαση του Ευρωπαϊκού Κοινοβουλίου της . . . (δεν δημοσιεύθηκε ακόμα στην Επίσημη Εφημερίδα).

(3) ΕΕ αριθ. C . . .

(4) ΕΕ αριθ. C 264 της 16. 10. 1989, σ. 1.

(1) ΕΕ αριθ. L 52 της 27. 7. 1992, σ. 1.

(2) ΕΕ αριθ. L 229 της 17. 8. 1991, σ. 288.

ΣΚΕΠΤΙΚΟ ΤΟΥ ΣΥΜΒΟΥΛΙΟΥ

I. Εισαγωγή

1. Η Επιτροπή διαβίβασε στο Συμβούλιο στις 26 Φεβρουαρίου 1993 πρόταση κανονισμού για ενέργειες υπέρ των τροπικών δασών (1).

2. Το Ευρωπαϊκό Κοινοβούλιο διατύπωσε τη γνώμη του στις 29 Οκτωβρίου 1993 (2).

2. Προκειμένου να ληφθούν υπόψη, αφενός, ορισμένες τροπολογίες που πρότεινε το Ευρωπαϊκό Κοινοβούλιο και, αφετέρου, η έναρξη ισχύος της συνθήκης για την Ευρωπαϊκή Ένωση την 1η Νοεμβρίου 1993, η Επιτροπή, στις 10 Ιουνίου 1994, διαβίβασε στο Συμβούλιο τροποποιημένη πρόταση (3).

II. Κοινή θέση

1. Έγκριση της κοινής θέσης

Το Συμβούλιο ενέκρινε, στις 23 Ιανουαρίου 1995, κοινή θέση με βάση τα άρθρα 130 Σ και 130 Χ της συνθήκης για την ίδρυση της Ευρωπαϊκής Κοινότητας.

2. Αντικείμενο της πρότασης της Επιτροπής

Ο κανονισμός καθορίζει τις εκτελεστικές λεπτομέρειες και τους κανόνες διαχείρισης της ενίσχυσης που χρηματοδοτείται από τον κοινοτικό προϋπολογισμό και προορίζεται για τη διατήρηση και τη μακρόπνοη διαχείριση των τροπικών δασών.

3. Τροποποιήσεις που επέφερε το Συμβούλιο στην πρόταση της Επιτροπής

Αν και επιφέρει ορισμένες τροποποιήσεις τεχνικού χαρακτήρα, η κοινή θέση ακολουθεί τα βασικά στοιχεία της πρότασης της Επιτροπής σχετικά με τους ορισμούς και τη φύση των χρηματοδοτούμενων δράσεων.

Ωστόσο, όσον αφορά τις ακόλουθες πτυχές, το Συμβούλιο δεν μπόρεσε να ακολουθήσει την Επιτροπή.

α) Διάρκεια του κανονισμού

Το Συμβούλιο καθόρισε διάρκεια τριών ετών (1995-1997), η οποία βέβαια μπορεί ενδεχομένως να παραταθεί με βάση τα αποτελέσματα συνολικής αξιολόγησης, που θα γίνει πριν από το τέλος του 1997.

β) Είδος της επιτροπής που καλείται να διατυπώσει γνώμη για τις προτεινόμενες ενέργειες

Για λόγους αποτελεσματικότητας και προκειμένου να εξασφαλιστεί η μέγιστη δυνατή συνοχή των δράσεων με άλλες ενέργειες που διεξάγονται στην ίδια περιοχή, το Συμβούλιο συμφώνησε να ανατεθεί αυτό το καθήκον, ανάλογα με την περίπτωση, στην επιτροπή «Αναπτυσσόμενες Χώρες της Ασίας και της Λατινικής Αμερικής» ή στην επιτροπή του ETA. Η διαδικασία θα είναι τύπου III α της απόφασης του Συμβουλίου της 13ης Ιουλίου 1987 (4).

Πρέπει επίσης να σημειωθεί ότι το Συμβούλιο αποφάσισε, όπως και σε άλλες ανάλογες περιπτώσεις, να αναφερθεί και στα ποσά που κρίνονται αναγκαία γι' αυτές τις ενέργειες. Τα ποσά αυτά είναι 50 εκατομμύρια Ecu ετησίως και αντιστοιχούν στα ποσά που ενεγράφησαν πραγματικά στον προϋπολογισμό από την αρμόδια για τον προϋπολογισμό αρχή κατά τα τελευταία χρόνια.

4. Τροπολογίες του Κοινοβουλίου

Με την επιφύλαξη των προαναφερόμενων παρατηρήσεων, το Συμβούλιο ενσωμάτωσε στην κοινή του θέση το σύνολο σχεδόν των τροπολογιών του Κοινοβουλίου με τη μορφή που έχουν στην τροποποιημένη πρόταση της Επιτροπής. Σχετικά με το θέμα αυτό, το Συμβούλιο αναφέρεται στις τροπολογίες αριθ. 1, 2, 3, 4, 5, 7, 9, 10, 11, 12, 13, 14, 15, 16, 17, 18, 19, 20, 21, 22, 23, 25, 26, 27, 29, 32, που έγιναν εν όλω ή εν μέρει δεκτές.

Αντίθετα, το Συμβούλιο, λαμβάνοντας υπόψη τη γνώμη της Επιτροπής, δεν ενέρκρινε τις τροπολογίες αριθ. 3, 6 και 30 που αφορούν το εμπόριο ξύλου. Επίσης, οι τροπολογίες αριθ. 8, 24, 28 και 31, οι οποίες δεν περιλαμβάνονται στην τροποποιημένη πρόταση της Επιτροπής, δεν έγιναν δεκτές από το Συμβούλιο.

(1) ΕΕ αριθ. C 78 της 19. 3. 1993, σ. 8.

(2) ΕΕ αριθ. C 315 της 22. 11. 1993, σ. 644.

(3) ΕΕ αριθ. C 201 της 23. 7. 1994, σ. 15.

(4) ΕΕ αριθ. L 197 της 18. 7. 1987, σ. 33.